Κυβέρνηση της Γεωργίας

Η Κυβέρνηση της Γεωργίας ( ) είναι το ανώτατο όργανο της εκτελεστικής εξουσίας στη Γεωργία, που εφαρμόζει την εσωτερική και εξωτερική πολιτική της χώρας. Αποτελείται από έναν Πρωθυπουργό και 10 Υπουργούς. Τα καθήκοντα και οι αρμοδιότητες της κυβέρνησης ορίστηκαν στις Συνταγματικές τροποπολογίες που ψηφίστηκαν το 2017 και το 2018.

 Συνταγματικό πλαίσιο 

 Σύνθεση 
Η κυβέρνηση της Γεωργίας αποτελείται από έναν Πρωθυπουργό και 10 Υπουργούς. Το Σύνταγμα της Γεωργίας απαγορεύει στα μέλη της κυβέρνησης να ασκούν άλλη επαγγελματική δραστηριότητα παράλληλα με τα πολιτικά τους καθήκοντα, απαγορεύει τις επιχειρηματικές δραστηριότητες και την είσπραξη αμοιβών για δραστηριότητα άλλη από την ακαδημαϊκή και τη διδασκαλία.  Η κυβέρνηση οφείλει να διασφαλίζει την εκπροσώπησή της στις διοικητικές υποδιαιρέσεις της χώρας, ορίζοντας τους κρατικούς αντιπροσώπους.

Ο Πρωθυπουργός έχει την αρμοδιότητα να διορίζει και να απολύει υπουργούς και να αναθέτει καθήκοντα Αντιπροέδρου σε ένα από τα μέλη της κυβέρνησης. Η κυβέρνηση είναι υπόλογη στο Κοινοβούλιο της Γεωργίας.  Επίσης, προσωρινά, στην κυβέρνηση μπορούν να συμπεριληφθούν ένας ή περισσότεροι «Υπουργοί του Κράτους» που είναι υπεύθυνοι για την εποπτεία θεμάτων εντατικής σημασίας.

 Ψήφος εμπιστοσύνης 
Η Κυβέρνηση βασίζεται σε ψήφο εμπιστοσύνης από τα μέλη του Κοινοβουλίου που αν δεν δοθεί εμπρόθεσμα, τότε ο Πρόεδρος της Γεωργίας διαλύει το Κοινοβούλιο σε 2-3 εβδομάδες και προκηρύσσει έκτακτες κοινοβουλευτικές εκλογές. Η ψήφος μη εμπιστοσύνης στην Κυβέρνηση θα γίνει δεκτή αν ζητηθεί από το 1/3 του συνολικού αριθμού των βουλευτών του Κοινοβουλίου, οι οποίοι θα πρέπει να προτείνουν έναν υποψήφιο για την θέση του Πρωθυπουργού και ο τελευταίος θα πρέπει να προτείνει μια νέα κυβέρνηση. 
 Ιστορία 
Το ανώτατο εκτελεστικό όργανο της πρώτης Γεωργιανής Δημοκρατίας ήταν η Κυβέρνηση της Δημοκρατίας που εξελέγη από το Εθνικό Συμβούλιο της Γεωργίας την 26η Μαΐου 1918. Σύμφωνα με το Σύνταγμα της 21ης Φεβρουαρίου 1921, η Κυβέρνηση αποτελούταν από τον Πρόεδρο, ο οποίος εκλεγόταν από το Κοινοβούλιο για μονοετή θητεία που ήταν μία φορά ανανεώσιμη, και Υπουργούς που επιλέγονταν από τον Πρόεδρο. Προτού  μπορέσει να εφαρμοστεί πλήρως το Σύνταγμα, εν μέσω της εισβολής του Κόκκινου Στρατού στη Γεωργία, τον Μάρτιο του 1921, η τότε κυβέρνηση της χώρας διέφυγε στη Γαλλία και συνέχισε να λειτουργεί από εκεί ως εξόριστη κυβέρνηση για κάποιο χρονικό διάστημα. Εν τω μεταξύ η χώρα καταλήφθηκε από την Μπολσεβίκικη Επαναστατική Επιτροπή (Revkom). Η Γεωργία κυβερνήθηκε χωρίς συνταγματική τάξη μέχρι την 2η Μαρτίου 1922, και μετά η εκτελεστική εξουσία παραχωρήθηκε στο Συμβούλιο των Λαϊκών Επιτρόπων της ΣΣΔ της Γεωργίας. Από το 1938 το νομοθετικό σώμα ήταν το Ανώτατο Συμβούλιο.

Στο Σύνταγμα του 1978, το Συμβούλιο των Λαϊκών Επιτροπών μετονομάστηκε σε Συμβούλιο των Υπουργών. Μετά την ανεξαρτητοποίηση της Γεωργίας, η εκτελεστική εξουσία ανατέθηκε σε ένα Υπουργικό Συμβούλιο και έναν Πρωθυπουργό, που τον διόρισε ο Πρόεδρος της Γεωργίας. Μετά το πραξικόπημα του 1992 και την προσωρινή κατάργηση του Συντάγματος, την 24η Αυγούστου 1995 υιοθετήθηκε το πρώτο σύγχρονο Σύνταγμα της Γεωργίας, στο οποίο όλη η εκτελεστική εξουσία συγκεντρώθηκε στον Πρόεδρο και μέσω αυτού στους διορισμένους υπουργούς. Η συνταγματική τροπολογία του Φεβρουαρίου 2004 επανέφερε τις θέσεις του Πρωθυπουργού και της Κυβέρνησης της Γεωργίας, που ήταν υπόλογοι στον Πρόεδρο και το Κοινοβούλιο. Με μια σειρά Συνταγματικών τροπολογιών που ψηφίστηκαν την περίοδο 2010-2018, το πολίτευμα της Γεωργίας έγινε κοινοβουλευτική δημοκρατία, με αρχηγό του κράτους τον Πρόεδρο, ο οποίος είναι ο Υπέρτατος Διοικητής και παραχωρεί εκτελεστικές εξουσίες  στον Πρωθυπουργό και την Κυβέρνηση της χώρας.

 Τρέχουσα σύσταση 
 Υπουργείο  Υπουργός  Έναρξη θητείας  Πρωθυπουργός  Γκιόργκι Γκαχάρια  8 Σεπτεμβρίου 2019  Α' Αναπληρώτρια Πρωθυπουργού, Υπουργός Περιφερειακής Ανάπτυξης και Υποδομών  Μάγια Τσκιτισβίλι  30 Μαρτίου 2018  Αναπληρωτής του Πρωθυπουργού, Υπουργός Εξωτερικών  Νταβίντ Ζαλκαλιάνι  20 Ιουνίου 2018  Υπουργός Δικαιοσύνης  Γκότσα Λορντκιπανίτζε  24 Δεκεμβρίου 2020  Υπουργός Εσωτερικών  Βαχτάνγκ Γκομελαούρι  8 Σεπτεμβρίου 2019  Υπουργός Οικονομίας και Αειφόρου Ανάπτυξης  Νατέλα Τούρναβα  18 Απριλίου 2019  Υπουργός Οικονομικών  Ιβάν Μαχαβαριάνι  12 Ιουλίου 2018  Υπουργός Άμυνας  Ηρακλής Γκαριμπασβίλι  8 Σεπτεμβρίου 2019  Υπουργός Παιδείας, Επιστήμης, Πολιτισμού και Αθλητισμού  Μιχαήλ Τσχενκέλι  13 Νοεμβρίου 2019  Υπουργός Προστασίας του Περιβάλλοντος και Γεωργίας  Λεβάν Νταβιτασβίλι  15 Δεκεμβρίου 2017  Υπουργός Εκτοπισμένων από τα κατεχόμενα εδάφη, Εργασίας, Υγείας και Κοινωνικής Μέριμνας  Αικατερίνη Τικαράτζε  18 Ιουνίου 2019  Υπουργός του Κράτους για την Συμφιλίωση και την Κοινωνική Ισότητα  Τέα Αχβλεντιάνι  6 Αυγούστου, 2020 

 Παραπομπές 

Κατηγορία:Κυβερνήσεις ανά χώρα
Κατηγορία:Κυβέρνηση της Γεωργίας